Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1697

1. A képzési cél A képzés célja a vízi környezet védelmével kapcsolatos komplex feladatok magas szintű ellátását biztosító szakirányú ismeretek nyújtása. A képzés a víz- és a környezetgazdálkodás különböző szakterületein, valamint más ágazatokban környezeti tevékenységet folytató, szakirányú egyetemi, főiskolai vagy rokon területi felsőfokú diplomával rendelkezők számára (szakképzettségük birtokában folytatott eredményes mérnöki, üzemmérnöki tevékenységük során szerzett tapasztalataikra támaszkodva) biztosít környezetvédelmi, környezetgazdasági, jogi és korszerű általános, valamint szakmai menedzseri ismereteket. A képzés a vízgazdálkodás, az önkormányzatok, az egyéb közigazgatási intézmények és a különböző gazdálkodó szervezetek környezeti szakemberek iránti igényét kívánja kielégíteni, s egyben ismeretanyagot nyújt a környezetvédelmi vállalkozások indításához és a környezeti hatósági munkához is.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes